A la pàgina web treball.gencat.cat/ca/ambits/estrangeria/ hem tingut especial cura d'oferir una informació que sigui adequada a les diferents necessitats de les persones i hem incorporat recursos i eines que facilitin la gestió dels tràmits.
Així, hi podeu trobar informació destinada específicament a les persones emprenedores, a fi de facilitar la comprensió i la gestió del concepte "Activitat per compte propi" en relació amb les autoritzacions de residència i treball.
D'altra banda, podeu utilitzar també la " Cerca guiada del tràmit ", eina que, a partir d'una sèrie de preguntes interactives, amb respostes tancades, ens guia cap al procediment adequat per a una situació concreta.
L'anàlisi de la valoració de la realitat i la rendibilitat del projecte es fa a partir dels conceptes de fonamentació, coherència i viabilitat.
Pel que fa a la fonamentació del projecte, es valorarà l'existència d'una correlació clara entre les característiques i el propòsit d'aquest, com a conclusió d'una anàlisi d'oportunitat basada en l'entorn econòmic, legal i de mercat.
Així, alguns dels tipus d'informacions que poden entrar en valoració són:
Pel que fa a la coherència interna del projecte, i per tal de garantir la pervivència del principi d'impacte positiu sobre l'entorn socioeconòmic que ha de regir la concessió de qualsevol autorització de residència i treball per a persones estrangeres, es valorarà l'autenticitat del projecte contrastant la coherència interna dels diferents elements, com ara:
Per últim, en relació amb la viabilitat del projecte, es contrastarà l'existència d'unes certes possibilitats d'èxit i, en tot cas, la possibilitat de subsistència del promotor o promotora durant el temps de vigència d'aquesta autorització inicial.
La memòria descriptiva és l'element central de l'expedient i ha de proporcionar informació suficient i acreditada per avaluar la realitat del projecte, la disponibilitat de recursos per iniciar l'activitat i la visualització del rèdit social i individual que aportarà.
És important que s'acreditin documentalment totes les dades i les afirmacions que contingui.
Els apartats que no poden faltar en la memòria són: �
Informació per elaborar la memòria del projecte empresarial.
El tipus d'autorització que s'ha de tramitar depèn del règim de la Seguretat Social al qual us hagueu d'afiliar i donar d'alta.
Si el règim que us correspon és de treballadors/ores per compte propi, el tràmit que cal fer és un dels que autoritza a treballar per compte propi
Si el règim de la Seguretat Social fos de treballadors per compte d'altri, el tràmit hauria de ser un dels que autoritza a treballar per compte d'altri.
Tota la informació sobre aquests tràmits la trobareu a l'adreça web treball.gencat.cat/ca/ambits/estrangeria/.
L'organisme que determina quin és el règim aplicable és la Tresoreria General de la Seguretat Social.
Els socis i sòcies que aporten el seu treball i assumeixen la codirecció de l'empresa i el risc d'aquesta s'han d'inscriure al règim especial de treballadors autònoms (RETA) i han d'obtenir una autorització de treball per compte propi, llevat que hi hagi una autèntica relació laboral en la prestació de serveis dels socis de la societat, en la qual aquesta actuï realment d'empresària; en aquest supòsit aquests socis treballadors quedarien inclosos al règim general de la Seguretat social i haurien de demanar una autorització de treball per compte d'altri.
Quan la participació dels socis es limiti a l'aportació de béns, sense que participin en la direcció de l'empresa ni posin en comú la seva activitat, de manera que la seva responsabilitat es limiti als béns aportats, aquests socis no tenen la condició de treballadors, no s'han d'incloure en cap règim de la Seguretat Social i la seva participació econòmica a l'empresa no serveix per si mateixa de base per a l'obtenció d'una autorització de treball.
El soci o la sòcia merament capitalista d'una societat mercantil no té la condició de treballador/a per aquest únic fet; en conseqüència, la seva participació econòmica a l'empresa no serveix per si mateixa de base per a l'obtenció d'una autorització de treball per compte propi.
Hi ha quatre situacions possibles:
Si no sou nacional d'un Estat de la Unió Europea, de l'Espai Econòmic Europeu o de Suïssa, ni familiar d'un ciutadà o ciutadana d'aquests països, als quals els és aplicable el règim de ciutadania de la Unió Europea, el tràmit que us correspon és l' AUT03a (llevat que sigueu nacional d'Andorra).
La sol·licitud s'ha de presentar al consolat d'Espanya o a la missió diplomàtica del vostre país d'origen o de residència.
Podeu obtenir informació d'altres autoritzacions relacionades amb activitats d'especial interès econòmic consultant aquest lloc web:
Tenen la consideració de "familiars col·laboradors" el cònjuge, els descendents (excepte fills menors de 30 anys als quals el/la treballador/a autònom/a hagi optat per contractar com a treballadors per compte d'altri), els ascendents i altres parents per consanguinitat o afinitat fins al segon grau inclusiu, i per adopció, de l'ocupador (la persona estrangera propietària del negoci o activitat), sempre que treballin per a aquest i convisquin tots al mateix domicili.
En aquest cas s'hauran d'enquadrar en el règim especial de treballadors autònoms de la Seguretat Social (RETA).
La regulació de l'alta de la declaració censal preveu que, amb caràcter general, aquesta es presenti abans de l'inici de les corresponents activitats, la realització de les operacions o el naixement de l'obligació de retenir o ingressar a compte sobre les rendes que se satisfacin, abonin o deguin.
Per aquest motiu és possible presentar-la abans d'iniciar l'activitat que es vulgui emprendre i cal que la presenteu amb la resta de la documentació si així ho requereix el procediment que voleu sol·licitar.
La persona estrangera que vol treballar per compte propi essent titular d'una autorització d'estada per estudis, recerca, formació o pràctiques no laborals té les opcions que es descriuen a continuació.
Si la situació d'estada és per serveis de voluntariat, només té la primera opció, no la segona.
Si la situació d'estada és per intercanvi/mobilitat d'alumnes, no es pot accedir a cap d'aquestes situacions.
Si el que voleu és treballar per compte propi en una activitat compatible amb l'activitat per a la qual va ser concedida l'autorització d'estada, haureu de disposar dels recursos econòmics necessaris per dur a terme el projecte i efectuar el tràmit anomenat AUT05b.
L'activitat econòmica haurà de ser compatible amb l'activitat per a la qual va ser concedida l'autorització d'estada.
El tràmit l'ha de fer l'estudiant o l'investigador/a.
Si el que voleu és modificar l'autorització d'estada per estudis, recerca, formació o pràctiques no laborals per passar a la situació de residència i treball per compte propi, amb caràcter general haureu d'acreditar que reuniu les tres condicions següents (les tres):
En aquest cas, el tràmit que heu d'efectuar és l'anomenat MOD03b, segons la informació que trobareu a la pàgina web d'estrangeria.
Les persones estrangeres que són titulars d'un visat de familiar d'estranger no tenen dret a obtenir una autorització de treball vinculada a aquest visat.
D'acord amb el Conveni internacional entre Espanya, França i Andorra, les persones nacionals d'Andorra poden demanar una autorització de residència i de treball a l'Oficina d'Estrangeria de l'Administració General de l'Estat, que els permetrà treballar, llevat de tres supòsits en els quals caldrà tramitar una autorització de treball davant de la Generalitat de Catalunya.
Per a la resta de supòsits (sol·licitud d'una autorització d'estada, de residència o de residència i treball per compte d'altri o per compte propi podeu obtenir informació a través de la pàgina web http://extranjeros.mitramiss.gob.es/ o bé podeu enviar la vostra consulta a [EMAIL]
En cas de nul·litat del vincle matrimonial, divorci o cancel·lació de la inscripció com a parella registrada, conserven el dret de residència comunitària les persones que es trobin en un dels supòsits específics següents:
Les persones incloses en algun dels anteriors supòsits no han de tramitar la modificació a règim general; només tenen l'obligació de comunicar el canvi referent al seu estat civil a l'Oficina d'Estrangeria de la província on resideixen i acreditar que es troben dins d'algun dels supòsits específics enumerats anteriorment.
Les persones no incloses en cap d'aquests quatre supòsits han de tramitar el procediment MOD04.
D'altra banda, no mantenen el dret a la residència comunitària i, per tant, han de tramitar la modificació a règim general, mitjançant el procediment MOD04, els ascendents i els descendents directes del familiar extracomunitari.
El cònjuge o fill/a reagrupat/ada que estigui autoritzat a residir pot treballar sense necessitat de fer cap tràmit.
En canvi, si el parentiu amb la persona que l'ha reagrupat és diferent de cònjuge o fill haurà de sol·licitar prèviament una autorització per poder treballar.